ΥΠΟΥΡΓΕΙΟ ΥΓΕΙΑΣ

 «ΚΛΙΜΑΤΙΚΗ ΚΡΙΣΗ & ΘΕΡΜΟ ΚΛΙΜΑ»



[bookmark: _Hlk219878731]Οδηγίες – επισημάνσεις  σε επαγγελματίες υγείας και εκπαιδευτικούς για τη διενέργεια της παρέμβασης:
ΙΔ.2 Κλιματική Κρίση – Θερμό – Ψυχρό Κλίμα					      Επιδράσεις στην Υγεία.



Επιστημονική Ευθύνη: 7Η Υ.ΠΕ. ΚΡΗΤΗΣ

Σύνταξη: Κλάδου Πηνελόπη, MSc, Π.Ε. Περιβαλλοντολόγος, 
                 Στέλεχος Δ/νσης Δημόσιας Υγείας 7ης Υ.ΠΕ. Κρήτης




ΠΛΗΘΥΣΜΟΣ ΣΤΟΧΟΣ: Μαθητές/τριες  Γυμνασίου & Λυκείου

ΔΙΑΡΚΕΙΑ: Μία διδακτική ώρα

ΥΛΙΚΟΤΕΧΝΙΚΗ ΥΠΟΔΟΜΗ: Απαιτούνται ένας ηλεκτρονικός υπολογιστής και μηχάνημα προβολής.

ΥΛΙΚΟ: 
1. Παρουσίαση σε μορφή power point
2. Φυλλάδιο με Πειράματα
3. Ερωτηματολόγιο Ανώνυμο 

[bookmark: _Hlk219981553]Σημειώνεται ότι οι επαγγελματίες υγείας και εκπαιδευτικοί μπορούν, εφόσον το  επιθυμούν, να αξιοποιήσουν το διαθέσιμο εκπαιδευτικό υλικό με τίτλο: «Εκπαιδευτικά παιχνίδια για την κλιματική αλλαγή», το οποίο έχει αναπτυχθεί από το Κέντρο Εκπαίδευσης για το Περιβάλλον και την Αειφορία Ελευθερίου Κορδελιού & Βερτίσκου, διαθέσιμο στο: https://www.kpe-thess.gr/el/programs/klima/
Επιπλέον μπορούν να αξιοποιήσουν τα ακόλουθα εργαστήρια δεξιοτήτων από την σχετική πύλη του Ινστιτούτου Εκπαίδευσης Πολιτικής, ΙΕΠ, 
Α. Φροντίζω το περιβάλλον -  Κλιματική Αλλαγή – Φυσικές Καταστροφές  -  «Κρύο - Ζεστό, μια Λύση Αναζητώ»
Β. Φροντίζω το περιβάλλον   Οικολογία  -   «Υγιή Παιδιά, Υγιής  Πλανήτης», 
διαθέσιμα στο: https://www2.iep.edu.gr/el/psifiako-apothetirio/skill-labs/911-frontizo-to-perivallon.

· Καθ’ όλη τη διάρκεια της παρουσίασης θα αναφερθεί όλο το υλικό που υπάρχει στις διαφάνειες.

· Παρακάτω παρατίθενται για κάθε ενότητα και ανά διαφάνεια επεξηγηματικό και συμπληρωματικό υλικό που θα βοηθήσει σε μία ολοκληρωμένη και κατανοητή παρουσίαση για τα παιδιά Γυμνασίου και Λυκείου.



ΕΝΟΤΗΤΑ 1  Ορισμός Κλιματικής Κρίσης (Διαφάνειες 1,2)

Διαφάνεια 1 – ΕΞΩΦΥΛΛΟ
Διαφάνεια 2 - ΚΛΙΜΑΤΙΚΗ ΚΡΙΣΗ

Στόχος:
[bookmark: _Hlk221607226]Στόχος της διαφάνειας είναι να εισαγάγει τους μαθητές/τριες στην έννοια της κλιματικής κρίσης, εξηγώντας με απλό και κατανοητό τρόπο τί σημαίνει και γιατί αποτελεί ένα σοβαρό, μακροχρόνιο και παγκόσμιο φαινόμενο. Η διαφάνεια αποσκοπεί στο να κατανοήσουν ότι η κλιματική κρίση δεν είναι κάτι προσωρινό ή φυσιολογικό, αλλά συνδέεται κυρίως με ανθρώπινες δραστηριότητες και επηρεάζει ολόκληρο τον πλανήτη.


Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι η κλιματική κρίση αφορά σημαντικές και μακροχρόνιες αλλαγές στο παγκόσμιο κλίμα, οι οποίες προκαλούνται κυρίως από τον άνθρωπο. Να αντιληφθούν πως αυτές οι αλλαγές επηρεάζουν βασικά στοιχεία του φυσικού περιβάλλοντος, όπως τη θερμοκρασία της Γης (παγκόσμια υπερθέρμανση), τη στάθμη της θάλασσας και τις βροχοπτώσεις και ότι οι επιπτώσεις αυτές έχουν συνέπειες τόσο στο περιβάλλον, όσο και στη ζωή των ανθρώπων.

Σημείο προς διευκρίνιση:
	Διαφάνεια 2
	Υετός
	Βροχή, χιονόνερο, χαλάζι, χιόνι, παγοβελόνες, παγόκοκκοι και ο υαλοπάγος. Κάθε πτώση ή εναπόθεση προϊόντων του ύδατος στο έδαφος.





ΕΝΟΤΗΤΑ 2  Αιτίες Κλιματικής Κρίσης (Διαφάνειες 3,4,5)

Διαφάνειες 3-4-5 – ΑΙΤΙΕΣ

Στόχος:
Στόχος της ενότητας είναι οι μαθητές/τριες να κατανοήσουν τις αιτίες της κλιματικής κρίσης και να διακρίνουν τη φυσική κλιματική μεταβλητότητα από τη σύγχρονη, ανθρωπογενή κλιματική αλλαγή. Μέσα από την παρουσίαση των ανθρώπινων δραστηριοτήτων και των φυσικών διαδικασιών, επιδιώκεται να αντιληφθούν ότι, αν και το κλίμα της Γης μεταβαλλόταν πάντα, η σημερινή ταχεία αύξηση της θερμοκρασίας συνδέεται κυρίως με τις ανθρώπινες παρεμβάσεις κατά τη βιομηχανική και μεταγενέστερη εποχή.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες επιδιώκουμε να κατανοήσουν ότι ανθρώπινες δραστηριότητες όπως η καύση ορυκτών καυσίμων, η αποψίλωση των δασών, η εντατική εκτροφή ζώων, η υπερκατανάλωση, ο υπερπληθυσμός και η αστυφιλία, συμβάλλουν καθοριστικά στην ενίσχυση του φαινομένου του θερμοκηπίου, ενώ οι φυσικές διαδικασίες επηρεάζουν το κλίμα σε βάθος γεωλογικού χρόνου, αλλά έχουν μικρή συμβολή στη σύγχρονη θέρμανση. Παράλληλα, είναι σημαντικό να γίνει αντιληπτό ότι η απότομη αύξηση της θερμοκρασίας κατά τη βιομηχανική εποχή δεν μπορεί να εξηγηθεί από φυσικά αίτια, καθώς η συμβολή τους στη συνολική θέρμανση την περίοδο 1890–2010 ήταν μικρότερη από 0,1°C.

[bookmark: _Hlk221608917]Σημεία προς διευκρίνιση:
	

Διαφάνεια 4
	Καύση Ορυκτών Καυσίμων
	Καύση Καυσίμων που προέρχονται από φυσικές πηγές (Κάρβουνο, Πετρέλαιο, Φυσικό Αέριο)

	
	Διάγραμμα Πληθυσμού της Γης
	Ο Πληθυσμός της Γης εκτιμάται ότι ως το 2050, σχεδόν θα έχει τετραπλασιαστεί συγκριτικά με το 1950.

	


Διαφάνεια 5
	Βιομηχανική Εποχή
	Αναφέρεται στα τελευταία 150 έτη.

	
	Εικόνες – Νέο Δελχί
	Παρατηρούμε τη διαφορά στην ατμόσφαιρα μία τυπική ημέρα του 2019, κατά την οποία οι άνθρωποι ακολουθούσαν κανονικά τις δραστηριότητες τους (μετακινήσεις αεροπλάνων, αυτοκινήτων / λειτουργία εργοστασίων κ.τ.λ.), συγκριτικά με μία ημέρα του 2020, κατά την οποία υπήρχε καραντίνα και όλες οι δραστηριότητες ήταν πολύ περιορισμένες.




ΕΝΟΤΗΤΑ 3  Επιπτώσεις στο Κλίμα Λόγω της Κλιματικής Κρίσης (Διαφάνειες 6,7,8)

Διαφάνειες 6-7 – ΕΠΙΠΤΩΣΕΙΣ ΣΤΟ ΚΛΙΜΑ
Διαφάνεια 8 - ΣΥΓΚΕΝΤΡΩΣΗ CO2


Στόχος:
Στόχος της παρούσας ενότητας είναι οι μαθητές/τριες να κατανοήσουν τις βασικές επιπτώσεις της κλιματικής κρίσης τόσο στο φυσικό περιβάλλον, όσο και στην ανθρώπινη υγεία. Επιδιώκεται να συνειδητοποιήσουν ότι η αύξηση της θερμοκρασίας του πλανήτη δεν αποτελεί ένα αφηρημένο ή μελλοντικό φαινόμενο, αλλά ένα υπαρκτό πρόβλημα με άμεσες συνέπειες στο κλίμα, στο οικοσύστημα και στην ποιότητα ζωής των ανθρώπων.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες επιδιώκουμε να κατανοήσουν ότι η αύξηση των αερίων του θερμοκηπίου οδηγεί σε υπερθέρμανση του πλανήτη, προκαλώντας έντονα καιρικά φαινόμενα, τήξη των πολικών πάγων και άνοδο της στάθμης της θάλασσας. Παράλληλα, να αντιληφθούν ότι οι αλλαγές αυτές επηρεάζουν άμεσα την ανθρώπινη υγεία, καθώς συνδέονται με αναπνευστικά και καρδιαγγειακά προβλήματα, αλλεργίες, μείωση της διατροφικής αξίας των τροφίμων, μόλυνση υδάτων και αυξημένο κίνδυνο εμφάνισης ασθενειών. Έτσι γίνεται σαφές ότι η κλιματική κρίση αποτελεί ταυτόχρονα περιβαλλοντικό και ζήτημα δημόσιας υγείας.

[bookmark: _Hlk219893143]Σημεία προς διευκρίνιση:
	




Διαφάνεια 7
	CO2


CH4










N2O


	Διοξείδιο του Άνθρακα (Αυξάνεται από την Καύση Ορυκτών Καυσίμων)

Μεθάνιο (Αυξάνεται από τις Αγροτικές και τις Γεωργικές Δραστηριότητες. Τα βοοειδή, όπως και άλλα ζώα βοσκής, παράγουν μεθάνιο κατά τη διαδικασία της πέψης τους. Ο πληθυσμός τους ξεπερνάει τα 1,4 δισεκατομμύρια με τάση αύξησης, όσο αυξάνεται και η ζήτηση τη ανθρωπότητας για βοδινό κρέας και αγελαδινό γάλα).




Υποξείδιο του Αζώτου (Αυξάνεται από τα Αζωτούχα Λιπάσματα)

	
	Φαινόμενο του Θερμοκηπίου
	Φαινόμενο το οποίο παρατηρείται σε παγκόσμια κλίμακα και μας απασχολεί ολοένα και περισσότερο καθώς οι επιπτώσεις του είναι πλέον ορατές. Το διοξείδιο του Άνθρακα σχηματίζει ένα στρώμα στην ατμόσφαιρα, το οποίο εγκλωβίζει τις ακτίνες του ήλιου στην επιφάνεια της Γης με αποτέλεσμα να αυξάνεται η θερμοκρασία της Γης. Η μείωση των δασών έχουν ως αποτέλεσμα της αύξηση του Διοξειδίου του Άνθρακα και τη μείωση του Οξυγόνου, γεγονός το οποίο εντείνει το φαινόμενο του θερμοκηπίου.
Τα αέρια αυτά λειτουργούν ως γυαλί σε ένα θερμοκήπιο, παγιδεύοντας τη θερμότητα του ήλιου και εμποδίζοντάς την να διαρρεύσει πίσω στο διάστημα, με αποτέλεσμα την υπερθέρμανση του πλανήτη. Ουσιαστικά η ατμόσφαιρα λειτουργεί σαν μια κουβέρτα που κρατά τη Γη ζεστή. Όταν οι άνθρωποι παράγουν πολύ καπνό και αέρια, η “κουβέρτα” γίνεται πολύ χοντρή και η Γη ζεσταίνεται περισσότερο απ’ όσο πρέπει. 

	


Διαφάνεια 8
	Συγκέντρωση CO2










ppm
	Στο διάγραμμα αυτό παρουσιάζεται η αύξηση του διοξειδίου του άνθρακα ανά δεκαετία. Παρατηρούμε ότι στις πρώτες δεκαετίες (π.χ. 1960–1970) υπήρχαν και αρκετά χαμηλές τιμές, κάτω από 1 ppm. Αντίθετα, στις πιο πρόσφατες δεκαετίες, οι χαμηλότερες τιμές είναι αντίστοιχες με τις υψηλότερες τιμές των παλαιότερων δεκαετιών. Αυτό δείχνει ότι τα επίπεδα διοξειδίου του άνθρακα αυξάνονται συνεχώς με την πάροδο του χρόνου.


Μονάδα Μέτρησης Περιεκτικότητας




ΕΝΟΤΗΤΑ 4  Επιπτώσεις της Κλιματικής Κρίσης στην Υγεία του Ανθρώπου 
(Διαφάνειες 9,10,11,12,13,14,15,16)

Διαφάνειες 9-10-11-12-13-14 – ΕΠΙΠΤΩΣΕΙΣ ΣΤΗΝ ΥΓΕΙΑ ΤΟΥ ΑΝΘΡΩΠΟΥ
Διαφάνεια 15 - ΕΠΗΡΕΑΖΕΙ ΑΚΟΜΑ…
Διαφάνεια 16 - ΧΑΡΤΗΣ ΔΥΝΗΤΙΚΟΥ ΚΙΝΔΥΝΟΥ ΕΡΗΜΟΠΟΙΗΣΗΣ

Στόχος:
Στόχος της συγκεκριμένης ενότητας είναι οι μαθητές/τριες να κατανοήσουν ότι η κλιματική κρίση επηρεάζει άμεσα και έμμεσα την ανθρώπινη υγεία, τόσο σε σωματικό, όσο και σε ψυχολογικό επίπεδο. Επίσης, να αντιληφθούν τη σύνδεση μεταξύ κλιματικής αλλαγής και περιβαλλοντικών φαινομένων, όπως η ερημοποίηση. Επιδιώκεται οι μαθητές/τριες να αναγνωρίσουν ότι οι μεταβολές στο κλίμα επηρεάζουν την ποιότητα του αέρα, του νερού και της τροφής, αλλά και την ψυχική ευεξία των ανθρώπων, δημιουργώντας νέες ή εντεινόμενες απειλές και προκλήσεις για τη δημόσια υγεία.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να κατανοήσουν ότι η κλιματική κρίση σχετίζεται με αύξηση αναπνευστικών και καρδιαγγειακών προβλημάτων, αλλεργιών, λοιμωδών νοσημάτων, υποσιτισμού και έλλειψης πόσιμου νερού, ενώ παράλληλα επηρεάζει σημαντικά την ψυχική υγεία, προκαλώντας άγχος, φόβο, θλίψη, κοινωνική απομόνωση και αυξημένη ευερεθιστότητα. Επιπλέον, μέσω του Χάρτη Δυνητικού Κινδύνου Ερημοποίησης, οι μαθητές/τριες καλούνται να αντιληφθούν ότι η κλιματική αλλαγή επιδεινώνει την υποβάθμιση του εδάφους και απειλεί περιοχές με αυξημένο κίνδυνο ξηρασίας και μείωσης της αγροτικής παραγωγής, γεγονός που έχει άμεσες συνέπειες στη διατροφή, την υγεία και την ποιότητα ζωής των πληθυσμών.

Ερεθίσματα – Θέματα προς Συζήτηση:
· Πώς συνδέεται η κλιματική κρίση με την ανθρώπινη υγεία; Ποιες καθημερινές μας συνήθειες επηρεάζονται περισσότερο;
· Με ποιους τρόπους η αύξηση της θερμοκρασίας και η ατμοσφαιρική ρύπανση επιβαρύνουν το αναπνευστικό και το καρδιαγγειακό σύστημα;
· Γιατί η κλιματική κρίση οδηγεί σε αύξηση αλλεργιών και αναπνευστικών προβλημάτων, ιδιαίτερα στα παιδιά;
· Πώς η έλλειψη καθαρού νερού και η υποβάθμιση των τροφίμων επηρεάζουν τη δημόσια υγεία και την ποιότητα ζωής;
· Με ποιους τρόπους τα ακραία καιρικά φαινόμενα και οι περιβαλλοντικές αλλαγές επηρεάζουν την ψυχική υγεία (άγχος, φόβος, θλίψη, κοινωνική απομόνωση);
· Τι μας δείχνει ο Χάρτης Δυνητικού Κινδύνου Ερημοποίησης και ποιες περιοχές φαίνεται να απειλούνται περισσότερο;
· Πώς η ερημοποίηση μπορεί να οδηγήσει σε προβλήματα διατροφής, μείωση της αγροτικής παραγωγής και επιδείνωση της υγείας των ανθρώπων;
· Ποιες θα μπορούσαν να είναι οι κοινωνικές και ψυχολογικές συνέπειες για πληθυσμούς που ζουν σε περιοχές με υψηλό κίνδυνο ερημοποίησης;
· Πώς μπορεί η πρόληψη και η ενημέρωση να συμβάλουν στη μείωση των επιπτώσεων της κλιματικής κρίσης στην υγεία;

[bookmark: _Hlk219893454]Σημεία προς διευκρίνιση:
	Διαφάνεια 10
	Αλλεργιογόνα Φυτά
	Αναφέρεται στο Χαμομήλι, Χρυσάνθεμο, Μαργαρίτα, Ελιά, Κριθάρι, Κυπαρίσσι και Πεύκο

	

Διαφάνεια 11
	Παγκόσμια Αύξηση της Θερμοκρασίας
	Το διάγραμμα δείχνει τη μεγάλη και συνεχή αύξηση της θερμοκρασίας από το 1920 έως το 2020, παγκοσμίως.

	
	Μάζα Πολικού Πάγου
	Το διάγραμμα δείχνει τη συνεχή μείωση πάγων από το 1992-2018, στην Ανταρκτική (μωβ χρώμα γραμμής) καθώς και στη Γροιλανδία (μπλε χρώμα γραμμής).

	Διαφάνεια 16
	Χάρτης Δυνητικού Κινδύνου Ερημοποίησης	
	Στο συγκεκριμένο χάρτη παρατηρούμε πόσες περιοχές έχουν υψηλό κίνδυνο ερημοποίησης λόγω διάβρωσης (περιοχές με κόκκινο χρώμα).




ΕΝΟΤΗΤΑ 5  Κλιματική Κρίση και Ανισότητες: Ποιοι Επηρεάζονται και Ποιοι Κινδυνεύουν Περισσότερο (Διαφάνειες 17,18,19)

Διαφάνεια 17 – ΑΝΙΣΟΤΗΤΕΣ…
Διαφάνεια 18 – ΑΦΟΡΑ…
Διαφάνεια 19 – ΠΟΙΟΙ ΚΙΝΔΥΝΕΥΟΥΝ ΠΕΡΙΣΣΟΤΕΡΟ;

Στόχοι:
Στόχος των διαφανειών είναι οι μαθητές/τριες να κατανοήσουν ότι η κλιματική κρίση δεν επηρεάζει όλους τους ανθρώπους με τον ίδιο τρόπο και ότι οι κοινωνικές, οικονομικές και υγειονομικές ανισότητες εντείνουν τις επιπτώσεις της. Επιδιώκεται οι μαθητές/τριες να αναγνωρίσουν ποιες ομάδες του πληθυσμού είναι περισσότερο ευάλωτες, καλλιεργώντας παράλληλα την έννοια της κλιματικής δικαιοσύνης και της κοινωνικής ευθύνης.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες επιδιώκουμε να αντιληφθούν ότι, αν και η κλιματική κρίση αφορά ολόκληρο το οικοσύστημα και όλους τους ανθρώπους, οι συνέπειές της είναι δυσανάλογα βαρύτερες για συγκεκριμένες ομάδες, όπως τα παιδιά, οι ηλικιωμένοι, οι έγκυες, τα ΑμεΑ, τα άτομα με προβλήματα υγείας, οι οικονομικά ευάλωτοι και οι άστεγοι. Παράλληλα, είναι σημαντικό να κατανοήσουν ότι πληθυσμοί που έχουν συμβάλει λιγότερο στη δημιουργία της κλιματικής κρίσης, συχνά υφίστανται τις σοβαρότερες επιπτώσεις, γεγονός που αναδεικνύει την ανάγκη για ισοκατανομή περιβαλλοντικών βαρών, αλληλεγγύη και συλλογική δράση.

Ερεθίσματα – Θέματα προς Συζήτηση:
· Γιατί η κλιματική κρίση δεν επηρεάζει όλους τους ανθρώπους με τον ίδιο τρόπο;
· Ποιοι παράγοντες (ηλικία, υγεία, οικονομική κατάσταση, τόπος διαμονής) αυξάνουν την ευαλωτότητα ενός ατόμου απέναντι στην κλιματική κρίση;
· Γιατί ομάδες όπως τα παιδιά, οι ηλικιωμένοι και τα άτομα με προβλήματα υγείας κινδυνεύουν περισσότερο;
· Πώς η φτώχεια και ο κοινωνικός αποκλεισμός επιδεινώνουν τις επιπτώσεις της κλιματικής κρίσης;
· Τι σημαίνει ο όρος «κλιματική δικαιοσύνη» και γιατί είναι σημαντικός;
· Είναι δίκαιο οι πληθυσμοί που έχουν συμβάλει λιγότερο στην κλιματική κρίση να υφίστανται τις σοβαρότερες συνέπειες;
· Πώς επηρεάζονται διαφορετικά οι χώρες και οι κοινωνικές ομάδες σε παγκόσμιο επίπεδο;
· Με ποιους τρόπους μπορεί η κοινωνία και το κράτος να προστατεύσουν τις πιο ευάλωτες ομάδες;
· Ποιος είναι ο ρόλος του πολίτη και ειδικά των νέων στην αντιμετώπιση των ανισοτήτων που σχετίζονται με την κλιματική κρίση;
· Πώς η ενημέρωση και η αλληλεγγύη μπορούν να συμβάλουν στη μείωση των κοινωνικών ανισοτήτων;

Σημεία προς διευκρίνιση:
	




Διαφάνεια 17
	





Κλιματικές Ανισότητες
	Αναφερόμαστε στις ανισότητες όσο αναφορά το εισόδημα – κοινωνική ζωή – πολιτική εκπροσώπηση κ.τ.λ. Εξαιτίας της ύπαρξης λιγότερων πόρων, αυτές οι ομάδες είναι πιο ευάλωτες στην κλιματική κρίση. Οι άνθρωποι που ζουν σε συνθήκες φτώχειας ή σε επισφαλείς συνθήκες, συνήθως δεν έχουν τους πόρους ή την αναγκαία ασφαλιστική κάλυψη για να έρθουν αντιμέτωποι με περιβαλλοντικές καταστροφές (π.χ. δεν μπορούν να προστατευτούν από πλημμύρες και καύσωνες, γιατί δεν έχουν τα κατάλληλα οικήματα).

Επιπλέον, πολλοί από τους πληθυσμούς αυτούς, λαμβάνουν άνισο μερίδιο εξωτερικής βοήθειας για την αντιμετώπιση του κινδύνου, καθώς και συχνά αμελητέα βοήθεια για την ανάκαμψη μετά από το εκάστοτε δυστύχημα. 




ΕΝΟΤΗΤΑ 6  Συλλογικοί Τρόποι Αντιμετώπισης (Διαφάνειες 20,21,22,23,24)

Διαφάνειες 20-21 – ΤΡΟΠΟΙ ΑΝΤΙΜΕΤΩΠΙΣΗΣ
Διαφάνεια 22 – ΠΑΓΚΟΣΜΙΑ
Διαφάνεια 23 – ΕΝΕΡΓΕΙΑΚΟ ΝΗΣΙ ΣΤΗ ΔΑΝΙΑ
Διαφάνεια 24 – ΕΛΛΑΔΑ

Στόχοι:
Στόχος της ενότητας αυτής είναι οι μαθητές/τριες να γνωρίσουν τους βασικούς τρόπους αντιμετώπισης της κλιματικής κρίσης σε παγκόσμιο, εθνικό και ατομικό επίπεδο και να κατανοήσουν ότι η αντιμετώπισή της απαιτεί συνδυασμό συλλογικής πολιτικής δράσης και ατομικής υπεύθυνης στάσης. Επιδιώκεται να συνειδητοποιήσουν ότι η μετάβαση σε πιο βιώσιμα μοντέλα ενέργειας, παραγωγής και κατανάλωσης, είναι εφικτή και απαραίτητη για την προστασία του περιβάλλοντος και της ανθρώπινης υγείας.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες επιδιώκουμε να κατανοήσουν ότι η μείωση των εκπομπών αερίων του θερμοκηπίου μπορεί να επιτευχθεί μέσω της πιο αποδοτικής χρήσης της ενέργειας, της αξιοποίησης των ανανεώσιμων πηγών ενέργειας και της μείωσης της περιβαλλοντικά επιβαρυντικής γεωργίας και κτηνοτροφίας. Παράλληλα, είναι σημαντικό να αντιληφθούν ότι διεθνείς συμφωνίες και παραδείγματα καλών πρακτικών δείχνουν τον δρόμο για τη βιώσιμη ανάπτυξη, αλλά εξίσου καθοριστικός είναι και ο ρόλος του κάθε πολίτη μέσα από καθημερινές επιλογές, όπως η εξοικονόμηση ενέργειας, η ανακύκλωση, η υπεύθυνη κατανάλωση και η προστασία των φυσικών πόρων.

Σημεία προς διευκρίνιση:
	


Διαφάνεια 21
	Υδροηλεκτρικά Εργοστάσια
	Εγκαταστάσεις Παραγωγής Ηλεκτρικής Ενέργειας με την εκμετάλλευση της δυναμικής ενέργειας του νερού (π.χ. ενός ποταμού, μιας λίμνης κ.τ.λ.) που μετατρέπεται σε κινητική ενέργεια.

	
	Πηγές της κατηγορίας Β
	Όλες οι πηγές της κατηγορίας Β, είναι πηγές διαρκείς και δεν επιβαρύνουν το περιβάλλον με αέρια του θερμοκηπίου όπως κάνουν οι ευρέως χρησιμοποιούμενες μη ανανεώσιμες πηγές ενέργειας (πετρέλαιο, άνθρακας, φυσικό αέριο κ.τ.λ.)

	














Διαφάνεια 23
	Σκανδιναβικές Χώρες
	Αναφέρουμε ότι στις Σκανδιναβικές χώρες, περίπου το 80% της ενέργειας που καταναλώνεται προέρχεται από εναλλακτικές και ανανεώσιμες πηγές ενέργειας, όπως η υδροηλεκτρική, η αιολική και η ηλιακή ενέργεια. Ιδιαίτερα σημαντικό ρόλο διαδραματίζουν οι πλωτές ενεργειακές εγκαταστάσεις που έχουν δημιουργήσει, κυρίως τα πλωτά αιολικά πάρκα και οι θαλάσσιες υποδομές παραγωγής ενέργειας, οι οποίες αξιοποιούν τις φυσικές συνθήκες των βόρειων θαλασσών και ενισχύουν περαιτέρω τη βιώσιμη ανάπτυξη και την ενεργειακή αυτονομία των χωρών αυτών.

Επιπλέον η Σουηδία ανακυκλώνει το 99% των αποβλήτων της, με μόνο το 1% να καταλήγει σε χώρους υγειονομικής ταφής. Με μία διαδικασία που ονομάζεται «απόβλητα σε ενέργεια» παράγεται βιώσιμη ηλεκτρική ενέργεια από τα σκουπίδια της χώρας, τα οποία καίγονται για την παραγωγή ατμού, ο οποίος στη συνέχεια χρησιμοποιείται για την περιστροφή στροβίλων και την παραγωγή ηλεκτρικής ενέργειας.

Τέλος υπάρχει στη Δανία το εργοστάσιο CopenHill (γνωστό και ως Amager Bakke), το οποίο βρίσκεται στην καρδιά της πόλης της Κοπεγχάγης, αποτελεί ένα από τα πιο καινοτόμα εργοστάσια παραγωγής ενέργειας στον κόσμο. Το ιδιαίτερο στοιχείο του CopenHill είναι ότι:
· διαθέτει τεχνητή πίστα σκι στην οροφή του,
· περιλαμβάνει μονοπάτια πεζοπορίας και αναρρίχησης,
· λειτουργεί ως χώρος αναψυχής για τους κατοίκους.
Αποτελεί χαρακτηριστικό παράδειγμα μεθόδου για τον τρόπο με τον οποίο η βιομηχανία, η βιωσιμότητα και η αστική ζωή μπορούν να συνδυαστούν αρμονικά.


	
	Εκπομπές Άνθρακα
	Εκπομπές Άνθρακα παράγονται από την κίνηση των μεταφορικών μέσων, το φαγητό, τα ταξίδια, τη θέρμανση κ.τ.λ.

	
	Πράσινο Υδρογόνο
	Το καθαρό υδρογόνο ή αλλιώς ¨ανανεώσιμο υδρογόνο ¨ή ¨πράσινο υδρογόνο¨ παράγεται μέσα από την ηλεκτρόλυση του νερού και τη χρήση ηλεκτρικής ενέργειας από ανανεώσιμες πηγές ενέργειας και δεν εκπέμπει αέρια του θερμοκηπίου κατά την παραγωγή του.

	

Διαφάνεια 24
	Τήλος, Λειψοί, Αη Στράτη, Σίφνος, Κύθηρα, Σπέτσες, Κάσος, Σάμος, Σύμη, Πάτμος, Αμοργός, Ζάκυνθος αλλά και Κρήτη

	Τα νησιά που αναφέρονται έχουν ενταχθεί στην πρωτοβουλία Clean Energy for EU Islands, η οποία στοχεύει στη μετάβαση των νησιών της ΕΕ σε καθαρή, βιώσιμη και ενεργειακά αυτόνομη ενέργεια.

ΕΝΟΤΗΤΑ 7  Ατομικοί Τρόποι Αντιμετώπισης (Διαφάνειες 25,26,27,28)


Διαφάνεια 25 – Προληπτικά Μέτρα για το Θέρος
Διαφάνειες 26 – 27 - 28 – ΤΙ ΜΠΟΡΩ ΝΑ ΚΑΝΩ…

Στόχοι:
Στόχοι της παρούσας ενότητας είναι οι μαθητές/τριες να συνειδητοποιήσουν ότι ο καθένας μπορεί να συμβάλει ενεργά στην αντιμετώπιση της κλιματικής κρίσης μέσα από απλές, καθημερινές επιλογές και αλλαγές στη συμπεριφορά του. Επιδιώκεται να κατανοήσουν ότι η ατομική ευθύνη, σε συνδυασμό με τη συλλογική δράση, μπορούν να μειώσουν το περιβαλλοντικό αποτύπωμα και να συμβάλλουν στην προστασία του περιβάλλοντος και της δημόσιας υγείας.

Βασικά σημεία που πρέπει να αποκομίσουν οι μαθητές/τριες:
Οι μαθητές/τριες πρέπει να αντιληφθούν ότι πρακτικές όπως η εξοικονόμηση ενέργειας, η χρήση ενεργειακά αποδοτικών συσκευών, η ανακύκλωση και η κομποστοποίηση, η μείωση της χρήσης πλαστικών, η υπεύθυνη κατανάλωση τροφίμων και νερού, όπως και οι βιώσιμες μετακινήσεις, μπορούν να μειώσουν σημαντικά τις εκπομπές αερίων του θερμοκηπίου. Παράλληλα, είναι σημαντικό να κατανοήσουν ότι μικρές καθημερινές πράξεις, όταν υιοθετούνται από πολλούς ανθρώπους, έχουν ουσιαστικό θετικό αντίκτυπο στο περιβάλλον και συμβάλλουν στη διαμόρφωση μιας πιο βιώσιμης κοινωνίας.

Σημεία προς διευκρίνιση:
	











Διαφάνεια 26
	Κομποστοποίηση 
	Φυσικός τρόπος να μετατρέπουμε τα οργανικά απορρίμματα σε λίπασμα. Τα υπολείμματα φαγητού γίνονται χώμα για τα φυτά.

	
	Ανακύκλωση
	Τα σκουπίδια μας γίνονται πάλι χρήσιμα καθώς από αυτά δημιουργούνται νέα πράγματα.

	
	Σπίτια με Μόνωση
	Συγκρατούν καλύτερα τη ζέστη το χειμώνα, ενώ το καλοκαίρι δεν αφήνουν τόσο πολύ τη ζέστη να «σκεπάσει» το σπίτι.

	
	Ηλιακή Ενέργεια

	«Εκμεταλλευόμαστε» τον ήλιο για την παραγωγή ενέργειας.

	
	Φωτοβολταϊκά
	Συστήματα που μετατρέπουν την ηλιακή ενέργεια σε ηλεκτρική, αξιοποιώντας το φως του ήλιου.

	
	ΠΕΑ Κτιρίων
	Πιστοποιητικό Ενεργειακής Απόδοσης Κτιρίων. Αυτό το σηματάκι υπάρχει σε όλες τις ηλεκτρικές συσκευές πλέον, καθώς και σε ορισμένες κτιριακές εγκαταστάσεις. Το ΠΕΑ Κτιρίων δείχνει πόσο καλά/αποδοτικά ένα σπίτι κρατάει τη ζέστη το χειμώνα και τη δροσιά το καλοκαίρι. Ένα σπίτι με υψηλή ενεργειακή απόδοση χρειάζεται λιγότερα θερμαντικά μέσα ή air condition, ενώ ένα σπίτι με χαμηλή ενεργειακή απόδοση χάνει τη ζέστη ή τη δροσιά και χρειάζεται περισσότερη κατανάλωση ενέργειας για να είναι άνετο. Με το ΠΕΑ μπορούμε να βλέπουμε ποια σπίτια είναι «φιλικά» για τον άνθρωπο και το περιβάλλον, γιατί εξοικονομούν ενέργεια και προστατεύουν τον πλανήτη.

	
	Ανεμιστήρες
	Πολύ μικρότερη κατανάλωση ενέργειας, συγκριτικά με air condition.

	
	Κλείνουμε συσκευές
	Με αυτές τις μικρές καθημερινές κινήσεις που πολλοί από εμάς θεωρούν αμελητέες, μειώνουμε αρκετά την κατανάλωση ενέργειας του σπιτιού μας. Η απενεργοποίηση και αποσύνδεση των συσκευών μπορεί να μειώσει τους λογαριασμούς ρεύματος του σπιτιού έως και 10%.

	
	Αποσυνδέουμε τη σύνδεση στο διαδίκτυο
	

	






















Διαφάνεια 27
	Αποσυνδέουμε συσκευές από τις πρίζες
	

	
	Θερμοστάτης στα σπίτια
	Κρατάει το σπίτι ζεστό ή δροσερό χωρίς να σπαταλάμε ενέργεια.

	
	Αποφεύγουμε τις Πλαστικές Σακούλες

	Οι πλαστικές σακούλες κάνουν κακό στη φύση και στα ζώα, και χρειάζονται πάρα πολύ χρόνο για να χαλάσουν. Γι’ αυτό είναι καλύτερο να χρησιμοποιούμε υφασμάτινες ή επαναχρησιμοποιούμενες σακούλες.

	
	Χρησιμοποιούμε Επαναφορτιζόμενες Μπαταρίες

	Λόγοι για τους οποίους χρησιμοποιούμε επαναφορτιζόμενες μπαταρίες:
1) Δεν πετάμε πολλές μπαταρίες στα σκουπίδια
2) Μπορούν να ξαναχρησιμοποιηθούν πολλές φορές → εξοικονομούμε χρήματα
3) Προστατεύουν το περιβάλλον, γιατί λιγότερες μπαταρίες σημαίνουν λιγότερη μόλυνση από χημικά.

	
	Μετακινούμαστε με Μ.Μ.Μ.

	Με αυτούς τους δύο τρόπους:
1) Μολύνουμε λιγότερο τον αέρα γιατί λίγα αυτοκίνητα σημαίνουν λιγότερα καυσαέρια.
2) Με τα λεωφορεία και τα ποδήλατα προστατεύουμε τη φύση, γυμναζόμαστε και πηγαίνουμε πιο γρήγορα!

	
	Χρησιμοποιούμε Ποδήλατα για Κοντινές Αποστάσεις

	

	
	Επιλέγουμε Αυτοκίνητα με Φυσικό Αέριο/Υβριδικά/Ηλεκτρικά

	Επιλέγουμε αυτοκίνητα με φυσικό αέριο, υβριδικά ή ηλεκτρικά, καθώς:
· Ρυπαίνουν λιγότερο τον αέρα → προστατεύουμε τη φύση και την υγεία μας
· Χρειάζονται λιγότερα καύσιμα → εξοικονομούμε ενέργεια 
· Συνήθως είναι πιο φιλικά προς το περιβάλλον από τα παλιά αυτοκίνητα.

	
	Χρησιμοποιούμε Βιοκαύσιμα

	Λόγοι για τους οποίους χρησιμοποιούμε Βιοκαύσιμα:
1) Παράγονται από φυτά ή από οργανικά υλικά, όχι από πετρέλαιο 
2) Μολύνουν λιγότερο τον αέρα από τα κανονικά καύσιμα 
3) Προστατεύουν τη φύση γιατί δεν εξαντλούνται γρήγορα οι φυσικοί πόροι.

	










Διαφάνεια 28
	Επιλέγουμε Φρούτα και Λαχανικά Εποχής

	1) Φτιάχνονται χωρίς χημικά λιπάσματα ή φυτοφάρμακα
2) Είναι καλύτερα για την υγεία μας 
3) Συμβάλλουν ώστε το περιβάλλον να μένει καθαρό και ζωντανό.

	
	Επιλέγουμε Βιολογικά Τρόφιμα

	

	
	Κλείνουμε τη βρύση όταν δεν μας είναι απαραίτητη

	1) Προστατεύουμε τη φύση, εξοικονόμηση υδάτινων πόρων (δεν αδειάζουν ποτάμια και λίμνες)
2) Εξοικονομούμε ενέργεια, καθώς χρειάζεται λιγότερη για να φτάσει το νερό στα σπίτια.

	
	Επιλέγουμε Αναρριχώμενα Φυτά (Φυτά Σκίασης)

	Π.χ. Βοκαμβίλια, Γιασεμί και Αγιόκλιμα
Προσφέρουν σκίαση το καλοκαίρι και Θέρμανση το χειμώνα, με αποτέλεσμα λιγότερη κατανάλωση ενέργειας για ζέστη το χειμώνα και ψύξη το καλοκαίρι.

	
	Φυτεύουμε Δέντρα

	Εάν δεν υπάρχει χώρος για δέντρα, ακόμα και οι γλάστρες στα μπαλκόνια είναι ωφέλιμες.
7 Δέντρα είναι απαραίτητα για το οξυγόνο που χρειάζεται ένας άνθρωπος. Εάν ο καθένας από εμάς φύτευε 7 δέντρα θα είχαμε εξασφαλίσει καθαρό οξυγόνο για όλο τον πλανήτη!!!





ΕΝΟΤΗΤΑ 8  Συμπεράσματα – Συζήτηση (Διαφάνειες 29,30)


Διαφάνεια 29 – ΣΥΜΠΕΡΑΣΜΑΤΙΚΑ
Διαφάνεια 30 – ΚΛΙΜΑΤΙΚΗ ΚΡΙΣΗ ΚΑΙ ΑΝΙΣΟΤΗΤΕΣ

Συμπερασματικά, η κλιματική κρίση αποτελεί ένα πραγματικό και πολυδιάστατο φαινόμενο, το οποίο επηρεάζει το περιβάλλον, την ανθρώπινη υγεία και την κοινωνία στο σύνολό της. Δεν πρόκειται μόνο για ένα περιβαλλοντικό ζήτημα, αλλά για μια συνολική πρόκληση που συνδέεται με κοινωνικές ανισότητες, οικονομικές επιπτώσεις και απειλές για τη δημόσια υγεία. Η αντιμετώπισή της απαιτεί συντονισμένη δράση σε παγκόσμιο, εθνικό και ατομικό επίπεδο, καθώς και ενεργή συμμετοχή όλων, ώστε να προστατευθούν οι φυσικοί πόροι και να διασφαλιστεί ένα βιώσιμο και υγιές μέλλον για τις επόμενες γενιές.

Ερωτήσεις – Θέματα προς Συζήτηση (Συμπεράσματα)
· Γιατί η κλιματική κρίση δεν μπορεί πλέον να θεωρείται μόνο ένα περιβαλλοντικό ζήτημα;
· Ποιες από τις επιπτώσεις της κλιματικής κρίσης σας φαίνονται πιο άμεσες ή πιο ανησυχητικές για την καθημερινή ζωή;
· Πώς συνδέεται η κλιματική κρίση με την ανθρώπινη υγεία και την ποιότητα ζωής;
· Με ποιους τρόπους οι κοινωνικές ανισότητες επηρεάζουν την ένταση των συνεπειών της κλιματικής κρίσης;
· Ποιος θεωρείτε ότι έχει τη μεγαλύτερη ευθύνη για την αντιμετώπιση της κλιματικής κρίσης: τα κράτη, οι επιχειρήσεις ή οι πολίτες;
· Πώς μπορούν οι μικρές ατομικές πράξεις να συμβάλουν σε μια συλλογική αλλαγή;
· Ποιες από τις συνήθειες που συζητήθηκαν στην παρουσίαση θα μπορούσατε ρεαλιστικά να υιοθετήσετε στην καθημερινότητά σας;
· Ποιος είναι ο ρόλος των νέων ανθρώπων στη διαμόρφωση ενός πιο βιώσιμου μέλλοντος;
· Τι μήνυμα θα θέλατε να μεταφέρετε στους συνομηλίκους σας σχετικά με την κλιματική κρίση;
· Πώς φαντάζεστε τον κόσμο στο μέλλον αν δεν ληφθούν άμεσα μέτρα αντιμετώπισης;

Σημεία προς διευκρίνιση:
	
Διαφάνεια 30
	ΚΛΙΜΑΤΙΚΗ ΚΡΙΣΗ ΚΑΙ ΑΝΙΣΟΤΗΤΕΣ

	Είναι σύνδεσμος βίντεο, για το άνοιγμα του οποίοι είναι απαραίτητο να προβούμε σε πλήρη προβολή παρουσίασης.

